《漫兴》
清代·许宗彦

筠篷小拓露晴光，每一峰过翠满床。风拥乱云归远嶂，虹收断雨放斜阳。

江流湛湛青枫暮，秋气苍苍白露凉。天外故人相忆否，十年踪迹滞炎方。

作者简介：（1768—1818）浙江德清人，字积卿，一字固卿，又字周生。嘉庆四年进士，授兵部主事，就官两月告归。专心读书著述。学问通达古今，尤精天文及礼制。有《鉴止水斋集》。